Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7443

14. Jegyzőkönyv a pamutról A MAGAS SZERZŐDŐ FELEK, figyelembe véve, hogy Spanyolországban létezik pamutgyártás, MEGÁLLAPODTAK ARRÓL, HOGY A KÖVETKEZŐKÉPPEN MÓDOSÍTJÁK: a Görög Köztársaság csatlakozásának feltételeiről és a szerződések kiigazításáról szóló okmányhoz mellékelt, a pamutról szóló 4. jegyzőkönyvet annak érdekében, hogy a jegyzőkönyv tartalmazza a Spanyolországban előállított pamut mennyiségére vonatkozó adatokat és rendelkezzék a spanyol árak közös árakhoz történő közelítésének módjáról, a Közösségen belüli vámok eltörléséről és a közös vámtarifa bevezetéséről: 1. A (3) bekezdés az ötödik albekezdés után a következő albekezdéssel egészül ki: „Az előző albekezdés értelmében rögzített mennyiség 185 000 tonnával növekszik.” 2. A szöveg a következő bekezdéssel egészül ki: „(13) A Spanyol Királyság és a Portugál Köztársaság csatlakozási okmányának 68., 70., 75., 76., 89., 90. és 91. cikkét értelemszerűen alkalmazni kell e jegyzőkönyv Spanyol Királyság által történő elfogadására. A fent említett csatlakozási okmány 234., 236., 238., 243., 244., 257. és 258. cikkét értelemszerűen alkalmazni kell e jegyzőkönyv Portugál Köztársaság által történő elfogadására.” 2004/60/II. szám

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes